12. ΑΠΟΦΑΣΙΣ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 4777 της 26/26 Απρ. 1975 (ΦΕΚ  Β΄ 443) Περί συστάσεως Υπηρεσιακών Συμβουλίων Προσωπικού Γενικής Δ/νσεως Ταχ/μείων-Τηλ/νιών ΥΠ.  Έχοντες υπ’ όψει: Τας διατάξεις του Νόμ. 22/75 «περί ρυθμίσεως θεμάτων καταστάσεως των δημοσίων διοικητικών υπαλλήλων και υπαλλήλων Ν.Π.Δ.Δ., αποφασίζομεν: 1.Συνιστώμεν παρά τη Γενική Δ/νσει Ταχυδρομείων-Τηλεπικοινωνιών του Υπουργείου Μεταφορών και Επικοινωνιών 2 Υπηρεσιακά Συμβούλια εκ των οποίων το εν πενταμελές και το έτερον τριμελές, υπό στοιχ. Α και Β΄ αντιστοίχως. 2.Το Α΄ πενταμελές Υπηρεσιακόν Συμβούλιον τυγχάνει αρμόδιον δια την κρίσιν των υπαλλήλων της Γενικής Δ/νσεως Ταχυδρομείων - Τηλεπικοινωνιών επί βαθμοίς 5ω έως 2ω ως και δια την προαγωγήν εις τον 5ον βαθμόν των επί βαθμώ 6ω υπαλλήλων ταύτης. 3.Το Β΄ τριμελές Υπηρεσιακόν Συμβούλιον τυγχάνει αρμόδιον δια την κρίσιν των λοιπών υπαλλήλων της Γενικής Δ/νσεως Ταχυδρομείων - Τηλεπικοινωνιών. Η παρούσα δημοσιευθήτω δια της Εφημερίδος της Κυβερνήσεως. 